stanford-oval/wikipedia huggingface dataset:
מסיבה סוף
עלילת הסרט

מגי תומפסון שבה עם אמה, אריקה, אל עיר הולדתה של אריקה באוהיו לאחר שבעלה עוזב אותה עבור אישה אחרת. בבית הספר, מגי מתיידדת עם אנדי הוקינס, האלי, צ'אז ודארל, שמזמינים אותה לשתות איתם. מגי מסכימה להצעתם, והם מנסים להשיג מבוגר חולף שיסכים לקנות להם אלכוהול. בסופו של דבר, הם משכנעים את סו אן אלינגטון, טכנאית וטרינרית, לעזור להם. כשהם עוזבים, סו אן מבחינה בלוגו של חברת האבטחה של אביו של אנדי על הטנדר שלו ומתחילה לחקור על הקבוצה במדיה החברתית. לאחר מכן, סו אן מדווחת בעילום שם על פעילותם הלא-חוקית, אך הם לא נעצרים בעקבות העבר של הפקד המקומי עם בן, אביו של אנדי. למחרת, סו אן נפגשת עם הקבוצה ומזמינה אותם לשתות במרתף שלה; הקבוצה מקבלת את ההצעה. ובהדרגה נערים רבים מבית הספר מתחילים להופיע בביתה של סו אן והפופולריות שלה צוברת תאוצה.
בהדרגה, האירוח של סו אן מתחיל להטריד את הקבוצה לאחר שהיא מבקשת מהם באובססיביות לעסוק בפעילויות שונות איתה, ומגי והיילי מתחילות לחשוד שסו אן גנבה מהן תכשיטים במהלך המסיבות, והן פורצות לביתה בזמן שסו אן מוזמנת לארוחת ערב אצל בן. בביתה, מגי והיילי מופתעות לראות את ג'יני, בתה הנכה של סו אן מנישואים כושלים, שמגי ראתה קודם לכן בבית הספר, וג'יני מזהירה אותם בדיוק ברגע בו סו אן מגיעה הביתה, והשתיים נמלטות.
בארוחת הערב, בן מגלה שיש לו מכשיר מעקב על הטנדר של אנדי; ומזהיר את סו אן להתרחק מבנו. ובמקביל, מתגלה בפלאשבק שסו אן, שהייתה דלוקה על בן בתיכון, עקבה אחריו לתוך ארון וביצעה בו את אקט הפלאשיו. עם זאת, כאשר סו אן עוזבת את הארון, היא מגלה שהיא ביצעה את האקט המיני בנער אחר. בנוסף, סו אן מגלה שבן, אריקה ומרצדס, חברתו הנוכחית של בן, ושאר בית הספר היו עדים לאירוע, והם משפילים ולועגים לה. בהווה, סו אן נפגשת עם אריקה, דבר המטריד את מגי. לאחר מכן, סו אן, שהופכת יותר ויותר לא יציבה, רודפת אחרי מרצדס במכוניתה ודורסת אותה. לאחר מכן, סו אן שואבת דם מכלבה של מגי, לואי. מגי מוצאת את לואי בסככה, וכאשר אריקה מציעה להתקשר לסו אן, מגי חושפת את ההיסטוריה שלה איתה, ובתגובה אריקה מרתקת אותה. חבריה של מגי הולכים למסיבה באותו לילה, וסו אן גונבת את מכשיר המעקב מהטנדר של אנדי, ובכך מפתה את בן אל ביתה ומסממת אותו בעזרת תרופות הרגעה מהמרפאה.
בן מתעורר לכוד במיטתה של סו אן, שם היא מערה לגופו את דמו של לואי והורגת אותו באמצעות שיסוף פרקי ידו. למחרת, הקבוצה הולכת לסו אן עבור יום הולדתו של צ'אז. מגי ששומעת על כך, גונבת את מפתחות המכונית של אריקה על מנת להציל אותם. כאשר היא מגיעה, היא מגלה שחבריה כבר סוממו וכעת הם חסרי הכרה. בקומה העליונה, מגי מוצאת את גופתו של בן, אך סו אן מכה בראשה והיא מאבדת את הכרתה. מגי מתעוררת לכודה בקולר במרתף של סו אן. במקביל, פקד המשטרה, שהחל לחשוד, חוקר את ביתה של סו אן והיא יורה בו למוות. או אז, סו אן מגהצת את בטנו של צ'אז, תופרת את פיה של היילי וצובעת את פניו של דארל. אנדי מתעורר, וסו אן משדלת אותו לנשק אותה לפני שהיא דוקרת אותו בבטנו. סו אן מציבה את הארבעה סביבה על הספה ומכריחה את מגי לצלם תמונה של כולם יחד.
בינתיים, אריקה מגלה שמגי ומכוניתה חסרים ומבקשת מעמיתה לעבודה, סטו, להסיע אותה לביתה של סו אן. לאחר הצילום, סו אן מנסה לתלות את מגי לפני שג'יני מתערבת ומעלפת את אימה, ובשוגג מעלה את הבית באש. אריקה וסטו מגיעים בזמן להציל את מגי ואת חבריה מהמרתף. עם זאת, סו אן מנסה להשליך את ג'יני לתוך האש, ומאשימה את אריקה על כך שלא מנעה מבן ללעוג לה. מגי תופסת את הסכין של סו אן ודוקרת אותה מאחור, ומצילה את ג'יני. כאשר האחרים נמלטים, סו אן מקבלת את גורלה, עולה לקומה העליונה בזמן שהבית נשרף סביבה, ונשכבת ליד גופתו של בן.
צוות השחקנים

אוקטביה ספנסר - סו אן "מא" אלינגטון
קינה סימון סימפסון - סו אן בצעירותה
דיאנה סילברס - מגי תומפסון
ז'ולייט לואיס - אריקה תומפסון
סקילר ג'וי - אריקה בצעירותה
לוק אוונס - בן הוקינס
אנדרו מתיו וולש - בן בצעירותו
מיסי פייל - מרצדס , בת זוגו של בן.
ניקול קרפנטר - מרצדס בצעירותה
מק'קלי מילר - היילי, חברתה הטובה של מגי.
קורי פוגלמיינס - אנדי הוקינס
ג'יאני פאולו - צ'אז, ידידה של מגי.
דנטה בראון - דארל, ידידה של מגי.
אליסון ג'ני - ד"ר ברוקס, הבוסית של סו אן.
טניאל ווייברס - ג'יני אלינגטון
פיטר ואק - כומר
דומיניק ברג'ס - סטו, עמיתה של אריקה לעבודה.
הת'רי מארי פייט - אשלי
טייט טיילור - פקד המשטרה גריינג'ר
מרגרט פגאן - סטפני
הפקה > פיתוח

הרעיון לסרט עלה גם בעקבות רצונו של טייט טיילור לביים סרט על "משהו דפוק" וגם בעקבות שיחה שניהל עם אוקטביה ספנסר, בו היא אמרה לו ש"נמאס לה לקבל רק את אותו תפקיד ולא להיות שחקנית ראשית." הבמאי והשחקנית הם חברים ותיקים, שעבדו יחד בסרטים כמו העזרה וקומו על הרגליים. במקביל, ג'ייסון בלאם וטייט טיילור, שהכירו זה את זה שנים קודם לכן, נפגשו במשרדו של בלאם, שם טיילור הביע את רצונו וקרא את התסריט של סקוטי לנדס לסרט, ש"בלאמהאוס הפקות" קנתה יום קודם לכן. אף על פי שבטיוטה המקורית התפקיד הראשי ניתן לאישה לבנה, טיילור מיד חשב ללהק את ספנסר לתפקיד. הוא יצא למסדרון, התקשר לספנסר, ושאל אותה אם היא רוצה לככב בסרט אימה. מבלי לקרוא את התסריט, ספנסר הסכימה לפרויקט.
בתסריט המקורי, לדמותה של סו אן לא היה שום סיפור רקע, מה שהפך אותה ל"מפלצת שלמה שאף אחד מהקהל לא היה מסוגל להזדהות עימה." משכך, ההפקה העדיפה לכתוב לדמותה לסיפור רקע אותנטי.
הפקה > צילומים

צילומי הסרט החלו בפברואר 2018, והתקיימו במיסיסיפי. חלק מהסרט צולם בנאטצ'ס, מיסיסיפי. הצילומים הסתיימו במרץ 2018.
הפצה ועלייה לאקרנים

הטריילר הראשון עבור הסרט הופץ באופן מקוון ב-13 בפברואר 2019. הסרט עלה לאקרנים בבכורה עולמית ב-31 במאי 2019, והוא עלה לאקרנים בישראל ב-6 ביוני 2019.
הערות שוליים

1 2  "Ma (2019)". Box Office Mojo. Retrieved June 1,2019.
↑  Miska, Brad (February 1, 2018). "'Shape of Water's Octavia Spencer Starring In 'Help' Director's 'Ma'". Bloody Disgusting. Retrieved February 17,2018.
1 2  Romano, Nick (February 1, 2018). "Octavia Spencer and The Help director reunite for psychological thriller". Entertainment Weekly. Retrieved February 17, 2018.
1 2 3 4  Sharf, Zack (May 30, 2019). "Octavia Spencer Got Pitched 'Ma' and Asked: 'Am I the Black Person Who Gets Killed First?'". IndieWire. Retrieved May 30,2019.
1 2 3 4  Cea, Max (May 30, 2019). "The Director of Ma Will Not Let You Pee". GQ. Retrieved May 30, 2019.
↑  Tartaglione, Nancy (February 1, 2018). "Octavia Spencer To Star In Blumhouse Thriller 'Ma'; Reteam With Tate Taylor". Deadline Hollywood. Retrieved February 17, 2018.
↑  Lang, Brent (February 1, 2018). "Octavia Spencer to Reunite With 'The Help' Director Tate Taylor on Blumhouse's 'Ma' (EXCLUSIVE)". Variety. Retrieved May 30, 2019.
↑  Spencer, Octavia (March 16, 2018). "I can't let this week end without acknowledging the wrap of my first starring role in Blumhouse's horror thriller, #MA". Instagram. Retrieved May 30, 2019.
↑  MAMovie [@MAmovie] (February 13, 2019). "Welcome to MA's. From the producers of Get Out and Happy Death Day, Octavia Spencer stars in #MAmovie - in theaters May 31. Watch the trailer" (Tweet) – via Twitter.
↑  Hipes, Patrick (February 12, 2019). "Tate Taylor's Blumhouse Thriller 'Ma' Gets Summer Release Date". Deadline Hollywood. Retrieved February 12,2019.
| --- | --- |
בקרת זהויות :  MusicBrainz release group: f4242caa-5eca-4282-a6d5-da5a6711c57d
מחלף מוטה גור

| --- | --- |
 כינוי:  צומת קריית אתא
 תאריך הקמה:  1997
 מיקום:  קריית אתא, קריית חיים
 כבישים במחלף:    כביש 4 רחוב הדשנים רחוב חלוצי התעשייה
 אתרים סמוכים:  ביג קריות
 קואורדינטות:  32°48′39″N 35°04′11″E﻿ / ﻿32.81083333°N 35.06972222°E﻿ / 32.81083333; 35.06972222
 
  (למפת חיפה מוגדלת) מחלף מוטה גור(למפת חיפה רגילה) מחלף מוטה גור(למפת הגליל המערבי רגילה) מחלף מוטה גור(למפת הגליל המערבי מוגדלת) מחלף מוטה גור
 
מחלף מוטה גור הוא מחלף על כביש 4 במזרח חיפה, בין קריית אתא לקריית חיים, במקום המכונה "צומת קריית אתא" או "צומת אתא".
המחלף מחבר את שדרות ההסתדרות - קטע כביש 4 במסלול צפון-דרום בין קריית ביאליק והצ'ק פוסט, עם רחוב חלוצי התעשייה העובר בין חוף מפרץ חיפה לאזור התעשייה של קריית אתא והכניסה המערבית לעיר זו.
בסמוך למחלף פועלים "ביג" ומתחמי מסחר נוספים וכן ישנו שוק בקרבת מקום, לצד אולמי שמחות, ושורה של תחנות אוטובוס לחיפה, קריות וצפון. כ-50 אלף כלי רכב חולפים במחלף בממוצע מדי יום. קווי מטרונית 1,2 ו-4 עצורים בסמוך לצומת.
בעבר היו במקום שני צמתי T סמוכים שנקראו במשותף "צומת קריית אתא"', אף על פי שנמצאו בשטח המוניציפלי של העיר חיפה. ב-1997 הקימה חברת התשתיות העירונית "נתיבי כרמל" ("יפה נוף") את מחלף מוטה גור (על שם חבר הכנסת מוטה גור שנפטר שנתיים קודם לכן), והתנועה בכיוון צפון-דרום עברה לנוע על גשר באורך 700 מטר שנמתח מעל לצומת המרומזר.
בקיץ 2009 החלו עבודות לשינוי רמפות העלייה והירידה מהגשר, שנהרסו ונבנו מחדש בתצורה שונה - ביניהן נסללו מסלולי תחבורה ציבורית (מת"צ) עבור מעבר המטרונית מתחתיו. בצמוד למחלף נמצא מחלף אתא דרום המקשר אל כביש 22. המטרונית עוברת בו בדרכה לקריית אתא ולתחנה מרכזית הקריות.
מחלף מוטה גור בדצמבר 2017
דוד פויכטואנג

| --- | --- |
אין תמונה חופשית
 לידה:  24 בנובמבר 1864 ניקולסבורג
 פטירה:  6 ביולי 1936  (בגיל 71) וינה
 מקום קבורה:  וינה
 מדינה:  אוסטריה
 השכלה:  לימודי המזרח הקדום ופילוסופיה באוניברסיטת וינה, ואשורולוגיה, ערבית ופילוסופיה באוניברסיטת ברלין. בוגר בית המדרש לרבנים בברלין
 מקום מגורים:  וינה
 מקום פעילות:  ניקולסבורג, וינה
 תקופת הפעילות:  18926–1936
 תחומי עיסוק:  אשורולוגיה, מחשבת ישראל
 בת זוג:  ז'אנט דונר
 אב:  מאיר פויכטוואנג
 צאצאים:  בנו, וילהלם, הנריאט, אריקה
 
דוד פויכטואנג (בגרמנית: David Feuchtwang ) היה חוקר ואיש רוח יהודי אוסטרי. הוא כיהן כרב הראשי של וינה משנת 1933 ועד מותו ב-1936.
קורות חייו

דוד פויכטוואנג נולד 24 בנובמבר 1864 בעיר מיקוּלוב, לשעבר ניקולסבורג, בדרום-מערב חבל מוראביה שבמדינת צ'כיה, אזור שהיה בשליטת בית הבסבורג עד סוף מלחמת העולם הראשונה. אביו, מאיר פויכטוואנג, היה רבה של העיר ושל כל חבל מורביה עד מותו בשנת 1888.
דוד פויכטוואנג סיים בית ספר תיכון בניקולסבורג, לימודי המזרח הקדום ופילוסופיה באוניברסיטת וינה, ואשורולוגיה, ערבית ופילוסופיה באוניברסיטת ברלין. במקביל סיים את לימודיו בבית המדרש לרבנים בברלין.
בשנת 1892 נבחר להחליף את אביו בתפקיד רב העיר ניקולסבורג ורבה של חבל מורביה.
בשנת 1903 מונה לרב הקהילה בוויירינג (Währing) פרוור של וינה.
הוא נמנה עם הציונים המוקדמים ובשנת 1924 מונה לנשיא הראשון של תנועת "המזרחי" באוסטריה.
ב-2 ביולי 1933, המועצה הדתית של וינה מינתה אותו לרב הראשי של וינה.
דוד פויכוואנג נפטר באופן פיתאומי ב-6 ביולי 1936.
בשנת 1892 נישא דוד פויכוואנג לז'אנט דונר אחייניתו של הרב הראשי ההולנדי יוסף צבי דונר ונולדו להם ארבעה ילדים, בנו, וילהלם, הנריאט ואריקה.
פעילות ציבורית, אקדמית ופרסומים

דוד פויכטוואנג לימד בבית המדרש לרבנים בווינה, כיהן כמפקח על לימודי היהדות בחטיבות הביניים בווינה, כחבר במועצת העיר של וינה וקיבל את התואר אזרח כבוד של העיר ניקולסבורג.
הוא ערך מחקר מקיף על כתובות המצבות בבית העלמין בניקולסבורג. מחקריו עסקו רבות בהשפעת התרבות הבבלית על המחשבה היהודית ותוצאותיהם התפרסמו בספרים ובמאמרים בנושאי אשורולוגיה, התרבות והמסורת היהודית וסיפורי התנ"ך. הוא היה חוקר ונואם מוערך באוסטריה וגם מחוצה לה.
על המאמרים שפורסמו בירחון “Monatsschrift für Geschichte und Wissenschaft des Judentums" נמנו:
Nachum im Lichte der Assyriologie (נחום לאור האשורולוגיה) (1888)
Das Wasseropfer und die damit verbundenen Zeremonien (ניסוך המים והטקסים הקשורים בו) (1911)
Der Tierkreis in der Tradition und im synagogalen Ritus (גלגל המזלות במסורת ובטקסים בבית הכנסת) (1913)
Studien zu Buch Ruth (מחקרים על מגילת רות) (1925)
Moses und Hammurabi (משה וחמורבי - השפעת חוקי חמורבים על ספר שמות) (1904)
על המאמרים שפורסמו בירחון Zeitschrift für Assyriologie und verwandte Gebiete נמנו:
Die Höllenvorstellung bei den Hebräern (מושג הגיהנום על פי היהדות) (1889)
Studien zum babylonischen Rechtswesen (מחקרים אודות מערכת המשפט הבבלית) (1890 )
Zur Wurzel (השוואה בין התלמוד הבבלי לתלמוד הירושלמי)
בשנת 1893, התפרסם ספרו Babylonische und hebräische Literatur: eine literaturgeschichtliche Studie (מחקר על תולדות הספרות הבבלית והיהודית).
בשנת 1901 התגלתה מחדש בעיר שושן שבאיראן בידי משלחת חוקרים צרפתים האסטלה עליה חקוקים חוקי חמורבי. הגילוי הצית בין האשורולוגים דיון רב משתתפים בנושא הקשר בין חוקי חמורבי לבין ספר הברית (מקבץ פרקים בספר שמות; פרק כ', פסוק כ"ב-פרק כ"ג) הדיון, שכונה מחלוקת בבל-התנ"ך (בגרמנית Babel-Bibel-Streit) על פי ספרו של האשורולוג הגרמני פרידריך דליטש, נמשך בין השנים 1902 – 1904. במסגרת דיון זה נשא דוד פויכטוואנג בשנת 1903 הרצאה בשם "הערות על בבל והתנ"ך" ( Zur Aufklärung über Babel und Bibel ), במועדון המדעי של וינה, בה סתר מכל וכל את טעוניו של פרידריך דליש.
בשנת 1913 כיהן כעורך הירחון לקידום לימודי היהדות “Freie Jüdischen Lehrerstimmen”.
בין השנים 1933-1934, השתתף יחד עם הקרדינל תיאודור איניצר מווינה והארכיבישוף המטרופוליטני של הכנסייה היוונית-קתולית האוקראינית בלבוב, אנדריי שפטיצקי, במאמצים שהושקעו על ידי בריטניה ואוסטריה להגשת סיוע הומניטרי לאוכלוסיות המורעבות בברית המועצות.
הערות שוליים

1 2  David Feuchtwang (1864-1936), www.oeaw.ac.at
↑  Österreichisches Biographisches Lexikon und biographische Dokumentation, Feuchtwang, David, ISBN 978-3-7001-3213-4, ‏2003 (בגרמנית)
↑  Name Dr. Feuchtwang Chief Rabbi of Vienna, Jewish Telegraphic Agency, ‏2015-03-20 (באנגלית אמריקאית)
1 2  Chief Rabbi Feuchtwang of Vienna Dies at 71, Jewish Telegraphic Agency, ‏2015-03-20 (באנגלית אמריקאית)
↑  David Feuchtwang, Epitaphien des Gräberfeldes zu Nikolsburg
↑  Feuchtwang, David | Encyclopedia.com, www.encyclopedia.com
↑  D. Feuchtwang, Das Wasseropfer und die damit verbundenen Zeremonien
↑  D. Feuchtwang, Moses und Hammurabi
↑  Zeitschrift fuer Assyriologie und verwandte Gebiete
↑  Die Höllenvorstellung bei den Hebräern, menadoc.bibliothek.uni-halle.de (בגרמנית)
↑  Studien zum babylonischen Rechtswesen. (בגרמנית)
↑  ,Zeitschrift für Assyriologie und verwandte Gebiete, pg 114-118, O. Schulze, 1888. (בגרמנית)
↑  David Feuchtwang, Babylonische und hebräische Literatur: eine literaturgeschichtliche Studie; Vortrag, gehalten... 1893, typ. A. Scharf, 1893. (בגרמנית)
↑  Lehmann, Reinhard G, Friedrich Delitzsch und der Babel-Bibel-Streit
↑  Österreichisches Biographisches Lexikon und biographische Dokumentation, Feuchtwang, David, ISBN 978-3-7001-3213-4, ‏2003 (בגרמנית)
↑  Mirosław CZECH and Ola HNATIUK, Reactions to the 1932–33 Holodomor by Ukrainians in Interwar Europe: New Discoveries and Sources
| --- | --- |
בקרת זהויות :  NLI: 987007297988505171  GND: 144027100  ISNI: 0000 0001 1874 9253  LCCN: no2004087064  NKC: zmp2013759684  NTA: 152070990  VIAF: 238680163   WorldCat (עם VIAF): 238680163
1983 (אלבום)

1983 הוא אלבום האולפן החמישי של הזמר ההולנדי יוסט קליין. את האלבום הוציאה ב-15 בנובמבר 2019 לאור חברת התקליטים אלבינו ספורטס להורדה דיגיטלית ולסטרימינג. הוא פורסם כחצי שנה לאחר צאת אלבומו הקודם של קליין, Albino.‏
1983 כולל 13 רצועות, ואורכו עומד על 32 דקות ושמונה שניות. חלק מהרצועות מושרות בהולנדית וחלק אחר באנגלית. לפני יציאת אלבום פורסמו שני סינגלים מסחריים לקידומו: "Buurman" ו-"Midlife Crisis". הראשון מביניהם הגיע למקום ה-29 במצעד 100 הסינגלים ההולנדיים.‏ 1983 הגיע למקום ה-18 במצעד 100 האלבומים ההולנדיים ולמקום ה-25 במצעד האלבומים של פלנדריה.
רשימת רצועות

| 1983> מס' | 1983> שם | 1983> משך | 1983>  | 1983>  | 1983>  | 1983>  | 1983>  | 1983>  | 1983>  |
| --- | --- | --- | --- | --- | --- | --- | --- | --- | --- |
| 1. | DWDD - intro  | 1:28 |  |  |  |  |  |  |  |
| 2. | Summervibes 2019  | 3:19 |  |  |  |  |  |  |  |
| 3. | Vogel (Bird)  | 2:07 |  |  |  |  |  |  |  |
| 4. | Joost Klein 2  | 2:06 |  |  |  |  |  |  |  |
| 5. | Pauze?  | 2:38 |  |  |  |  |  |  |  |
| 6. | Eva Jinek  | 2:09 |  |  |  |  |  |  |  |
| 7. | Enfant Terrible  | 2:48 |  |  |  |  |  |  |  |
| 8. | Pretty Fly 4  | 2:56 |  |  |  |  |  |  |  |
| 9. | Herman van Veen  | 2:06 |  |  |  |  |  |  |  |
| 10. | Marco Borsato Freestyle  | 2:04 |  |  |  |  |  |  |  |
| 11. | Bim Bam Bom  | 2:28 |  |  |  |  |  |  |  |
| 12. | Buurman  | 2:54 |  |  |  |  |  |  |  |
| 13. | SAMSUNG! [Bonus]  | 2:58 |  |  |  |  |  |  |  |
| משך כולל: | משך כולל: | 32:08 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  הולנד | מצעד 100 האלבומים ההולנדיים | 18 |
|  פלנדריה | אולטראטופ 50 | 25 |
הערות שוליים

↑  "1983 - Album by Joost". Spotify. נבדק ב-11 בדצמבר 2023. {{cite web}}:  (עזרה)
↑  "Albino - Album by Joost". Spotify. נבדק ב-11 בדצמבר 2023. {{cite web}}:  (עזרה)
↑  "Dutch Single Tip 01/06/2019" (בהולנדית). MegaCharts. ארכיון מ-18 בספטמבר 2020. נבדק ב-26 במאי 2024. {{cite web}}:  (עזרה)
↑  "Discografie Joost". Dutch Charts (בהולנדית). נבדק ב-11 בדצמבר 2023. {{cite web}}:  (עזרה)
↑  "Discographie Joost". Ultratop (בהולנדית). נבדק ב-11 בדצמבר 2023. {{cite web}}:  (עזרה)
| --- | --- |
בקרת זהויות :  MusicBrainz release group: f42dab0f-6415-4883-89b3-5647c2f9dc2d
טייגר שרוף

| --- | --- |

 לידה:  2 במרץ 1990 (בן 34) מומבאי, הודו 
 מדינה:  הודו 
 תקופת הפעילות:  מ-2014 
 פרופיל ב-IMDb
 
ג'אי המאנט שרוף, (ידוע בשם הבמה: טייגר שרוף, באנגלית: Tiger Shroff, נולד ב-2 במרץ 1990) הוא שחקן הודי, זמר ורקדן אשר עוסק גם בקידום אמנויות לחימה משולבות,  וידוע בבעיקר בהופעותיו בקולנוע ההודי. בין סרטיו המפורסמים, סדרת סרטי ה-Baaghi שלו, הסרט "הרופאנטי" והסרט "מלחמה".    הוא מופיע ברשימת 100 הסלבריטאים של פורבס הודו מאז 2018.
הוא ביצע את הופעת הבכורה שלו עם סרט הפעולה הרומנטי "הרופאנטי" משנת 2014  שהפך להצלחה מסחרית וזיכה אותו במספר פרסים, כולל פרסי אבק כוכבים לסופרסטאר של המחר ופרסי IIFA להופעת הבכורה של השנה.
בשנת 2019 הוא הקים ארגון לקידום אמנויות לחימה משולבות, בשם Matrix Fight Night במסגרת זו, נכון לפברואר 2023 הוא ערך 10 הופעות בהודו ובאיחוד האמירויות. אמו היא המייסדת והבעלים של החברה ואחותו והוא שותפים בה. הארגון נחשב לגדול בתחומו בהודו.
ביוגרפיה

ג'אי המאנט שרוף נולד ב־1990, לשחקן הקולנוע ההודי ג'קי שרוף ולאשתו עיישה שרוף (לבית דוט). יש לו אחות צעירה בשם קרישנה שרוף. מצד אביו הוא ממוצא גוג'ראטי וטורקמני  ואילו מצד אמו, הוא ממוצא בנגלי ובלגי.
שרוף הוא חסיד הינדי אדוק של שיוויזם וייחס את מבנה גופו לאל שיווה. הוא נוהג לצום בכל יום שני ובמהלך כל פסטיבל מהא שיוורטי.
בילדותו הוא למד בבית הספר האמריקאי של בומביי.
בשל ניסיונו באמנויות לחימה, הוא בילה לעיתים קרובות בסיוע לשחקנים אחרים להתאמן לסרטים.      בשנת 2014 הוענקה לו חגורה שחורה לכבוד תואר חמישי בטאקוונדו.
קריירה

ביוני 2012, שרוף הוחתם על ידי המפיק סאג'יד נדיאדוואלה להופעת הבכורה שלו בקומדיית הפעולה הרומנטית של סביר חאן "הרופאנטי".   הרופאנטי שוחרר ב-23 במאי 2014, וזכה להצלחה מסחרית עם הכנסות של 9.8 מיליון דולר ברחבי העולם והפך לסרט פופולרי.   הוא זכה לשבחים על כישורי הריקוד, ביצועי הפעולה, מבנה הגוף הקשוח ועל היכולת לבצע פעלולים מורכבים, אך גם ספג ביקורת על משחקו, המראה והדיאלוג שלו.  דמותו בסרט הביאה לו את פרס המסך לשחקן הבכורה הטוב ביותר ואת פרס ה-IIFA להופעת הבכורה של השנה בנוסף למועמדות באותה קטגוריה בטקס פרסי הפילמפייר ה-60 .
בשנת 2015 יצא אלבומו "Zindagi Aa Raha Hoon Main", אלבום שהפך ללהיט. בהשתתפותו של אטיף אסלאם ובבימויו של אחמד חאן. שרוף זכה לשבחים על כישורי הריקוד שלו באלבום.
בשנת 2016, שרוף הופיע בסרט "באאגהי". עוד הופיעו בסרט שראדה קאפור וסודהיר באבו. הסרט הרוויח 16 מיליון דולר ברחבי העולם, והיה הלהיט הראשון שלו. באותה שנה הוא גם גילם מורה לאמנויות לחימה שצובר כוחות על, בסרט גיבורי העל של רמו ד'סוזה A Flying Jatt לצד ג'קלין פרננדס.   בשנת 2017, שרוף שיתף פעולה עם סביר חאן בפעם השלישית בסרט הריקוד Munna Michael יחד עם נידהי אגרוואל.  שני הסרטים לא הצליחו בקופות.
בשנת 2018, שרוף השיג נקודת מפנה בקריירה שלו והתבסס בתעשייה עם הסרט באאגהי 2 של הבמאי אחמד חאן, הסרט היווה את הפרק השני של סדרת סרטי באאגהי בו כיכב עם דישה פטאני.  הסרט הציג אותו כקצין צבאי הנמצא במשימה למצוא את בתה הנעדרת של חברתו לשעבר. בניגוד לתחזיות הראשוניות הסרט הכניס 21 מיליון דולר בהודו ולמעלה מ 32 מיליון דולר ברחבי העולם, מה שהפך אותו לאחד מסרטי בוליווד הרווחיים ביותר של אותה שנה.
לאחר ההצלחה שוברת הקופות של באאגהי 2, אלבומו של טייגר שרוף "Get Ready to Move" יצא ב-2018. גם האלבום הזה היה להיט.
בשנת 2019, שרוף הופיע בדרמת הנעורים של פונית מלחוטרה תלמיד השנה 2, הדרמה הרומנטית המיינסטרים הראשונה שלו. בסרט שרוף מגלם תלמיד מכללה שמתחרה באליפות בית ספר שנתית.
באוקטובר 2019, שרוף כיכב במותחן הפעולה של סידהארת' אנאנד "מלחמה" לצד ריטיק רושאן. הסרט היה הסרט הבוליווד הרווחי ביותר של אותה השנה ומדורג כהקרנה הרווחית ביותר של שרוף עד לאותה תקופה ואחד מסרטי שוברי הקופות הגדולים בקריירה של טייגר שרוף. הרווחים הבינלאומיים של הסרט היו 63 מיליון דולר והוא היה הסרט הרווחי ביותר ליום הפתיחה. הסרט התגלה כשובר קופות ענק והפך לסרט ההודי הרווחי ביותר של 2019 ולאחד הסרטים ההודיים הרווחיים ביותר בכל הזמנים.
במרץ 2020, הוא כיכב בפרק השלישי של סדרת סרטי באאגהי בסרט באאגהי 3, שם התאחד שוב עם שראדה קאפור. הסרט הושפע כלכלית מסגירת בתי הקולנוע עקב מגפת ה-COVID-19, אך עדיין הצליח להפוך להפוך לסרט השני הכי רווחי של 2020 עם הכנסות עולמיות של 17 מיליון דולר.
לאחר הפסקה של שנה אחת, באפריל 2022, שרוף כיכב בסרט נוסף בבימוי של אחמד חאן שהיה סרט ההמשך של סרט הפעולה הראשון שלו מ-2014 הרופאנטי 2, שם התאחד עם טארה סוטריה. הוא קיבל ביקורות שליליות מהמבקרים והקהל.  אך הסרט הפך בסופו של דבר הצלחה קופתית בינלאומית.
ב-2023 הופיע בסרט "Ganapath" של הבמאי ויקאס באהל, סרט מותחן פעולה הודי/בוליוודי בכיכובם של קריטי סנון ואמיטאב באצ'אן בתפקידים ראשיים.
חיים אישיים

במשך מספר שנים היה שרוף במערכת יחסים עם השחקנית דישה פטאני. באוקטובר 2022 ציין שרוף כי הוא רווק וכי השניים רק חברים טובים מה שהצית שמועות על פרידה ומאוחר יותר על כך ששרוף יוצא עם השחקנית אקנשקה שארמה.
פילמוגרפיה

| שָׁנָה | סרט | תפקידים | הערות |
| --- | --- | --- | --- |
| 2014 | הרופנאטי | בבלו סינג |  |
| 2016 | באאגי | רנביר "רוני" סינג |  |
| 2016 | A Flying Jatt | אמן דילון |  |
| 2017 | מונא מייקל | מנב "מונה" רוי |  |
| 2018 | ברוכים הבאים לניו יורק | עַצמוֹ | הופעה מיוחדת |
| 2018 | באאגי 2 | קפטן רנווייר פראטאפ סינג |  |
| 2019 | תלמיד השנה ב' | רוהן סחדב |  |
| 2019 | מִלחָמָה | חאליד רחמני / סאוראב פטיל | תפקיד כפול |
| 2020 | באאגי 3 | Ranveer Charan Chaturvedi |  |
| 2022 | הרופאנטי 2 | בבלו רנאוואט |  |
| 2023 | גנאפת | גנאפת | בעבודה |
| 2023 | פרויקט ללא שם של ג'אגן שאקטי | רוהיט בהטנגאר | בעבודה |
| 2023 | באדה מיאן צ'וטה מיאן | TBA | בעבודה |
פילמוגרפיה > קליפים

| שָׁנָה | שִׁיר | זמרים |
| --- | --- | --- |
| 2015 | " Zindagi Aa Raha Hoon Main " | אטיף אסלאם |
| 2015 | "צ'ל ואהן ג'אטה היין" | אריג'יט סינג |
| 2016 | " בפיקרה " | הכירו את האחים, אדיטי סינג שארמה |
| 2018 | " התכונן לזוז " | ארמאן מאליק |
| 2019 | "האם אתה בא " | בני דייאל |
| 2019 | "Har Ghoot Mein Swag" | בדשאה |
| 2020 | "אני רקדן דיסקו 2.0" | בני דייאל |
| 2020 | "מוסקוראיגה הודו" | וישאל מישרא |
דיסקוגרפיה

| שָׁנָה | שִׁיר | הערות |
| --- | --- | --- |
| 2020 | "בלתי יאומן" | בכורה בשירה |
| 2021 | "קזנובה" |  |
| 2021 | "ואנדה מטראם" |  |
| 2022 | "עלובי גל באת" |  |
| 2022 | "מיס הייראן" | לסרט Heropanti 2 |
מחלף גן-רווה

| --- | --- |
 כינוי:  מחלף הפרח
 תאריך הקמה:  1 באפריל 1974
 מיקום:  ראשון לציון
 כבישים במחלף:    כביש 4   כביש 42 שדרות ההסתדרות בראשון לציון
 אתרים סמוכים:  התחנה המרכזית החדשה של ראשון לציון
 קואורדינטות:  31°57′53″N 34°47′09″E﻿ / ﻿31.96472222°N 34.78583333°E﻿ / 31.96472222; 34.78583333
 
  מפת מיקום  מפה דינמית   (למפת גוש דן מוגדלת) מחלף גן-רווה(למפת גוש דן רגילה) מחלף גן-רווה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף גן-רווה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף גן-רווה  he מחלף גן-רווהhe מחלף גן-רווהמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
מחלף גן־רווה ("מחלף הפרח") הוא מפגשם של כביש 4, כביש 42 ושדרות ההסתדרות בראשון לציון, שבה נמצא המחלף. המחלף נקרא על שמה של המועצה האזורית גן רווה שלרוב יישוביה ניתן להגיע דרך כביש 42. במקום נבנתה התחנה המרכזית החדשה של ראשון לציון (קניון שער ראשון).
המחלף נפתח לתנועה לראשונה ב-1 באפריל 1974 כחלק מפתיחת הכביש המהיר בין ראשון לציון לאשדוד וכלל אז את מפגשי כבישים 4 ו-42 בלבד. מאוחר יותר נבנתה הלולאה לתוך רחוב ההסתדרות בראשון לציון[דרוש מקור].
כיווני התנועה במחלף הם ירידה מהנתיבים בכיוון דרום של כביש 4 ועלייה לנתיבים הצפוניים של כביש 4 מכיוון מחלף עין הקורא. המחלף מאפשר נסיעה רציפה (ללא צמתים או רמזורים) בכביש 4 ובכביש 42 ובמעברים בין הדרכים. מבנה המחלף מגביל את תנועת האוטובוסים מהתחנה המרכזית החדשה של ראשון לציון, בעיקר בכיוון תל אביב. עקב כך, ועל אף היותה מודרנית ונוחה, אין היא מחליפה בהצלחה את התחנה הישנה במרכז העיר.
המחלף מהווה את אחת הכניסות לכביש 431 (דרך מחלף עין הקורא) מכיוון כביש 4 דרומה.
תצלום אווירי של דוגמת הפרח במחלף גן רווה
אחד ממאפייניו הבולטים של המחלף היא כיכר גדולה מרוצפת בדוגמה של פרח.
דוגמת הפרח במחלף